b'\n_START_ARTICLE_\nIvan Ba\xc5\xa1a (\xc5\xa1olnik)\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v Premu (1912-1917) in Ljubljani (1917-1918), gimnazijo v Ljubljani (1918-1925), Vi\xc5\xa1ji agronomski zavod pa na Kmetijski fakulteti v Perugi, kjer je 5. julija 1933 tudi doktoriral. Pou\xc4\x8deval je kmetijske tehni\xc4\x8dne predmete na Dvoletnem strokovnem kmetijskem te\xc4\x8daju v Ilirski Bistrici (1933-1938), bil profesor in ravnatelj Enoletnega kmetijskega te\xc4\x8daja na Lokvi na Krasu (1938-1943) in isto\xc4\x8dasno predaval \xc5\xa1e na te\xc4\x8dajih v Tr\xc5\xbea\xc5\xa1kem predmestju \xc5\xa0kednju (ital. Servola) ter med 1943-1968 ob\xc4\x8dasno na dveh srednjih \xc5\xa1olah v Trstu, nazadnje pa je bil od 1968 do upokojitve septembra 1975 ravnatelj slovenske srednje \xc5\xa1ole Fran Erjavec v Tr\xc5\xbea\xc5\xa1kem predmestju Rojan (ital. Roiano). V letih 1947-1968 je bil dodeljen Pokrajinskemu kmetijskemu nadzorni\xc5\xa1tvu v Trstu in v tem \xc4\x8dasu ni redno u\xc4\x8dil. Od 1953 je bil svetovalec, od 1957 dalje pa odpravnik urada za slovenske srednje \xc5\xa1ole na \xc5\xa1olskem skrbni\xc5\xa1tvu v Trstu. Po osvoboditvi je od 7. julija 1945 dalje na Radiu Trst A vodil slovenske Kmetijske oddaje.'